इंडियन प्रीमियर लीग (आईपीएल) के 10वें संस्करण के लिए सोमवार को हुई नीलामी में एक तरफ जहां इंग्लैंड के खिलाड़ियों का दबदबा रहा, वहीं टी-20 और वनडे क्रिकेट के शीर्ष गेंदबाज इमरान ताहिर और भारतीय तेज गेंदबाज ईशांत शर्मा को किसी भी टीम ने नहीं खरीदा। नीलामी के शुरुआती दौर में राइजिंग पुणे सुपर जायंट्स ने इंग्लैंड के हरफनमौला खिलाड़ी बेन स्टोक्स (आधार कीमत 2 करोड़ रुपये) को 14.5 करोड़ रुपये और उनके हमवतन टाइमल मिल्स (आधारत कीमत 50 लाख रुपये) को रॉयल चैलेंजर्स बैंगलोर ने 12 करोड़ रुपये में खरीदा।